
	Targed/target
	Yr hyn yr wyf wedi'i wneud yn yr aseiniad hwn
What I have done in this assignment...

	Er mwyn datblygu hyn, rwyf wedi gwneud ymdrech ymwybodol i amlinelli a chynllunio fy nhraethawd yn fanwl heb ei ysgrifennu yn ei chyfarwydd wrth ystyried pa agweddau/damcaniaethau yn cysylltu â nodweddion eraill. 

	Targed/Target 2
	Parha i weithio i ddatblygu ar dy iaith drwy wneud defnydd o Cysill (gwna’n siwr mai’r fersiwn lawn ydyw ac nid y fersiwn ar-lein); a thrwy edrych ar y wefan isod fydd yn dy helpu i ddatblygu dy ysgrifennu academaidd ymhellach: https://xerte.bangor.ac.uk/xerte/play.php?template_id=142#page1. 
	Nid oedd posibilrwydd i lawrlwytho'r fersiwn llawn o cysill oherwydd nad oedd yn gydnaws â fy nghyfrifiadur, ond i sicrhau fy mod yn datblygu fy nghymraeg ymhellach defnyddiais y ddolen roddwyd er mwyn amrywio fy nechreuadau brawddegau. 

	Targed/Target 3
	Gwna gysylltiadau rhwng damcaniaeth ac arfer yn fwy amlwg frwy dynnu ar enghreifftiau penodol o dy arfer dy hun, a thrwy roi ystyriaeth lawn i’r cyd-destun rwyt yn ysgrifennu ynddo. Gweler fy sylwadau ar dudalen 10 & 13. 
	Er mwyn datblygu hyn, wrth gynllunio fy nhraethawd ceisiais i ddewis y damcaniaethau byddaf yn trafod gyda'r argymhellion y byddwn yn eu rhoi mewn golwg.




Sut mae ysgol yn datblygu un agwedd ar ei chynllun datblygu ysgol: adroddiad sy’n adfyfyrio’n feirniadol ar y camau gweithredo, yr effaith a’r Sylfaen dystiolaeth. 

Rhagarweiniad
Yn unol â chanllawiau Bera (2018), gweithredir mesurau llym yn y traethawd i gynnal anhysbysrwydd yr ysgol, diogelu ei hunaniaeth a chadw at safonau moesegol mewn ymchwil addysgol. Roedd y dasg a neilltuwyd yn cynnwys cyrchu cynllun gwella ysgol (CGW) fy lleoliad (ysgol a) er mwyn cael ymwybyddiaeth o’i flaenoriaethau. Yn ogystal, roedd yn hanfodol ein bod yn ymchwilio ac yn holi cwestiynau am sut mae’r ysgol yn penderfynu ar eu blaenoriaethau ac yna, sut mae cynydd tuag at y blaenoriaethau hyn yn cael ei fonitro, gan roi cipolwg ar brosesau cynllunio a gweithredu strategol yr ysgol. Ar ôl cymryd rhan yn yr ymchwil i'r dasg hon rwyf wedi penderfynu canolbwyntio ar y flaenoriaeth- parhau i wella sgiliau llafar Cymraeg disgyblion (er mwyn creu dysgwyr uchelgeisiol, galluog sy’n gallu cyfarthrebu’n effeithiol a gyda’r hyder sydd ei angen i gymryd rhan mewn perfformiadau). 
Yn ôl adroddiad ESTYN (2022) Lleolir yr ysgol mewn tref fechan yn Ne Cymru. Mae’r data yn ymddangos bod canran y disgyblion ysgol statudol gymwys i gael prydiau ysgol am ddim yn 14.1% sydd yn 7.2% yn llai na’r cyfartaledd cenedlaethol. Yn debyg i hyn, dengys y data mae’r canran o ddysgwyr gydag anghenion dysgu ychwanegol yn 12.9%, sydd yn llai na’r cyfartaledd rhyngwladol sydd yn 20.6%. Awgryma hon bod yr ysgol yn gyffredinol yn uwch na’r cyfartaledd cenedlaethol mewn gwahanol agweddau. Er hynny, profir gan y dystiolaeth bod ardal ysgol A yn difrientiedig gan fod ganddi sgôr sydd yn y 25% uchaf o wardiau mwyaf difreintiedig yng Nghymru (Neath Port Talbot Council, 2009). 

Adolygiad Llenyddiaeth
Theori gwella ysgolion o’r broses datblygu ysgol
Yn ôl Llywodraeth Cymru (2021), Diben cyffredinol gwella ysgolion yw cynorthwyo ysgolion i ddarparu’r profiadau a’r canlyniadau dysgu mwyaf posibl i fyfyrwyr, waeth beth fo’u cefndir neu eu hamgylchiadau, er mwyn sicrhau lefelau uchel o gyflawniad i bawb. Yn ôl Estyn, mae gwelliant mewn ysgolion bellach wedi'i gysylltu'n gryf â chwricwlwm i Gymru gan fod y bedwar diben yw’r man cychwyn ar gyfer pob penderfyniad. O ganlyniad, maent yn cynnig fframwaith i weinyddwyr ysgol drefnu eu gweithdrefnau ar gyfer caffael a gwerthuso data ar gynnydd myfyrwyr dros amser ac ar draws grwpiau (Llywodraeth Cymru, 2022). 
Fel yr awgyrmir, bydd gan ysgolion wahanol gynlluniau gwella sydd yn cael eu creu yn benodol ar sail eu hanghenion gwella a’u sefyllfaoedd, rhaid nodi bod yn rhaid i bob ysgol roi sylw i agweddau penodol ar bob cam o'u rheoleiddio (Estyn, 2016). 
Pwysigrwydd a manteision amlwg hyn yw ei fod yn darparu cysondeb ar draws holl ysgolion yng Nghymru, gan fod disgwyliadau clir, sydd yn y pen draw yn arwain at atebolrwydd a monitro. (Chapman et al., 2012) Yn atodol i hyn, pwysleisia Llywodraeth Cymru (2021) bod y prosesau hunanwerthuso a gwella yn hanfodol i effeithiolrwydd ysgolion sy’n cysylltu â’r cysyniad o atebolrwydd yr ysgolion. 
Gellid ystyried nad oes cysondeb gan mai ‘arweinyddiaeth yw’r ffactor mwyaf arwyddocaol mewn dylanwadu ar gyflymder, ansawdd a chynaliadwyedd gwelliant yr ysgol’ (Estyn, 2016 tud, 1), felly mae hwn yn ffactor na ellir ei reoli. 

 Yr athrawon sydd â’r cyfrifoldeb
Gellid nodi fod effeithiolrwydd cynllun gwella a chynydd y blaenoriaethau yn ddibynadwy ar y staff addysgu oherwydd eu cyfrifoldeb hwy yw addasu a newid eu addysgu a’r agweddau i ganolbwyntio arnynt ar gyfer hiroedledd y CGY (Crowther, Ferguson & Hann, 2009, tud. 54). Ceir tystiolaeth bellach i gefnogi hyn gan ddisgrifia Brown, White & Kelly (2021) athrawon fel ‘asiantau newid’ sydd yn chwarae rhan ganolog mewn addysg. Mae eu gallu i addasu a'u harloesedd yn hanfodol ar gyfer gweithredu cynlluniau gwella ysgolion. Maent yn hanfodol i wireddu nodau sefydliadol, yn enwedig o fewn cynlluniau datblygu ysgolion, lle mae eu gallu i addasu dulliau addysgu yn gyrru'n sylweddol cynnydd (Collie & Martin, 2016). Gellid dadlau felly fod effeithiolrwydd cynlluniau datblygu ysgol yn gwbl ddibynnol ar yr athrawon o fewn yr ysgol honno, nad yw bob amser yn rhoi adlewyrchiad cywir o welliant ysgolion pe baent yn cael eu cymharu (Dembo, Myron & Gibson, 1985). 

Theori o’r agwedd rydym wedi dewis fel ffocws 
Mae astudiaethau o gov.uk (2024) yn dangos pwysigrwydd sgiliau iethyddol dysgwyr wrth awgrymu mae sgiliau ieithyddol plant yn gysylltiedig â'u datblygiad cyfan a gallant ragweld eu perfformiad academaidd. Wrth i blant wella eu sgiliau siarad a gwrando, maent yn sefydlu'r fframwaith ar gyfer llythrennedd, gan wneud cysylltiadau rhwng ciwiau gweledol a llafar, ac yn y pen draw darllen ac ysgrifennu. Yn fwy penodol at yr iaith Cymraeg, sefydlwyd pwysigrwydd cynyddyu nifer y siaradwyr Cymraeg a’u sgiliau llafar gan weledigaeth Llywodraeth Cymru (2017) o filiwn o siaradwyr Cymraeg erbyn 2050. Dangoswyd data Cymraeg a gasglwyd yn yr arolwg blynyddol o’r boblogaeth gostwng enfawr o 360,000 yn 2021 sydd yn atgyfnerthu pwysigrwydd arloesedd Llywodraeth Cymru drwy gyflwyno’r deddf yma (Llywodraeth Cymru, 2024). Ymchwil arloesol yn y maes hwn yw Estyn oherwydd canfu ymchwil Estyn (2021) fod dysgwyr o darddiad iaith amrywiol yn ymgysylltu’n gadarnhaol ag ymarferwyr a chyd-ddisgyblion. Maent yn gwneud hyn wrth iddynt fagu hyder wrth gyfathrebu yn Gymraeg. O ganlyniad i hyn mae myfyrwyr yn datblygu hyder wrth siarad a chyfathrebu yn Gymraeg mewn sefyllfaoedd swyddogol ac anffurfiol. Ymhellach â hyn, profwyd cerddoriaeth fel dull credadwy o gynorthwyo sgiliau llafar plant, sy'n meithrin gwahanol ddulliau addysgu o fewn y pwnc hwn ac yn cynorthwyo’r plant i fagu eu hyder mewn ffordd gwahanol ond gyda’r un nod (Moreno et al., 2011).
Mewn cyferbyniad i hyn, mae yna ychydig o ddadleuon presennol sy’n sy'n nodi'r goblygiadau a'r heriau y gallai hyn eu hwynebu. Gallai'r goblygiadau hyn fod newid mewn agweddau tuag at yr iaith megis safbwyntiau anffafriol a diffyg egni. Gall cymhelliant plant i ddysgu mewn ysolion cyfrwng Cymraeg ddirywio o ganlyniad, a allai amharu ar eu gallu a bywiogrwydd mewn cymunedau ac ysgolion (Hodges, 2021). Mae’n hanfodol felly, wrth annog plant i siarad Cymraeg i ddatblygu eu sgiliau llafar, eu bod yn cael eu dathlu am unrhyw gynnydd. yn y pen draw, bydd emosiynau cadarnhaol yn gysylltiedig â siarad Cymraeg, gan alluogi plant i siarad Cymraeg a chodi eu hyder wrth wneud hynny (Shao, Nicholson & Kutuk, 2020). Atgyfnerthir y nodwedd yma gan y ddamcaniaeth hunanbenderfyniad sy’n adnabod pwysigrwydd cymhelliad, cymhysedd ac ymreolaeth i hyrwyddo’r gweithrediad â’r lles dynol gorau posibl (Dincer & Yesilyurt, 2017). Gellir addasu hyn i gyd-destun datblygu sgiliau llafar plant, gan y gall addysgwyr gefnogi ymreolaeth trwy gynnig dewisiadau a chyfleoedd ar gyfer hunanfynegiant mewn tasgau cyfathrebu. Gall darparu adborth adeiladol a chydnabod cynnydd plant wella eu hymdeimlad o gymhwysedd. Heblaw hynny, mae hyrwyddo awyrgylch dysgu cyfeillgar a chynhwysol yn helpu i hybu cyfranogiad plant mewn gweithgareddau cyfathrebu llafar (Sweet et al., 2012). Fodd bynnag, nid yw'r ymchwilwyr wedi ystyried hirhoedledd hyn sy'n gwahardd mewnwelediad sut mae'r ffactorau hyn yn esblygu ac yn dylanwadu ar ei gilydd ac felly, yn llywio datblygiad ymyriadau mwy effeithiol.

Datblygu Pwynt Gweithredu 
Wrth ystyried datblygu cynllun gweithredu, mae'n bwysig ystyried bod cynllun datblygu ysgol a yn gynllun tair blynedd a ddatblygwyd i gychwyn o 2023-2026 felly gall asesu'r cynnydd fod yn anodd oherwydd diffyg tystiolaeth. 
Hunanwerthuso
Pwysleisir pwysigrwydd ymgysylltu â hyn yn yr adolygiad llenyddiaeth, felly mae angen i’r broses o hunanwerthuso fod yn drylwyr. 
Yn nhymor y gwanwyn, bydd taith ddysgu bwrpasol yn trwytho staff mewn tasgau llafar Cymraeg fel rhan o’u datblygiad proffesiynol. Trwy sesiynau cydweithredol, bydd staff yn rhannu arferion gorau, yn cyfnewid mewnwelediadau, ac yn darparu adborth adeiladol, gan feithrin amgylchedd deinamig ar gyfer twf a gwella hyfedredd yn y Gymraeg ymhlith addysgwyr. Er nad yw hwn yn ffurf uniogyrchol o hunanwerthuso, bydd y broses hon yn naturiol yn caniatáu iddynt hunanwerthuso ar yr hyn a aeth yn dda, a thrwy glywed adborth gan gyd-aelodau o staff, byddant yn gwerthuso sut i gymryd yr adborth hwn a’i ddefnyddio yn eu haddysgeg bellach i wella sgiliau llafar y plant. 
Dadansoddi data
Defnyddir dadansoddi data yn bennaf gyda’r disgyblion iau wrth i ganlyniadau profion gael eu dadansoddi ar gyfer cynnydd. Gwneir hy bob tymor yr hâf gan yr uwch tîm rheoli. Mae hyn yn amlygu gwendid uniongyrchol, gan fod prinder dadansoddi data yn cael ei wneud gyda’r dysgu sylfaen. Fodd bynnag nodwyd bod y dysgu sylfaen yn cael ei assesu’n ddyddiol ac ar lafar yn hytrach na thrwy ddadansoddi data. 
Ymgysylltu â rhanddeiliaid
Wrth edrych ar argymhellion Estyn ar gyfer yr ysgol, daw'n amlwg fod y flaenoriaeth a drafodir yn y traethawd hwn yn dibynnu’n health ar argymhellion Estyn yn eu hadroddiad (2022),  gan mai un o’u hargymellion oedd ‘gwella sgiliau llafar Cymraeg disgyblion’. 
Mae'r ysgol yn defnyddio rhanddeiliaid drwy ymgysylltu â'r arweinydd siarter iaith y sîr. Nôd cyffredinol y siarter iaith yw i ysbrydoli plant a phobl ifanc i ddefnyddio’r Gymraeg ym mhob agwedd o’u bywydau (Llywodraeth Cymru, 2024). Maent yn defnyddio hyn gan cynnal noson llythrenned i rieni ac hefyd darllen i’r rheini i wella’r cymorth o amgylch y plant yn Gymraeg. Os caiff ei ddefnyddio’n effeithiol gallaui hyn fod o fudd mawr i system cymorth y plentyn yn y Gymraeg, fodd bynnag, mae’n ddibynnol iawn ar barodrwydd y rhiant i gymryd rhan yn y rhaglenni hyn, felly mae effeithiolrwydd y rhaglenni hyn yn dibynnu ar hyn. Mae’r siarter iaith hefyd yn cynnal sesiynau gyda blynyddoedd 3-6 yn benodol sy’n cynnwys gemau buarth sy’n hybu’r Gymraeg yn gyffredinol a datblygu eu sgiliau llafar. 
Cynllunio strategol
Gan fod canfyddiadau monitor blaenorol wedi canfod bod ychydig o blant blwyddyn 2 yn dangos diffyg hyder wrth ddefnyddio patrymau iaith cyffredin, mae’r ysgol wedi gweithredu nifer o strategaethau i oresgyn hyn. Enghraifft o hyn yw i ddefnyddio adnodd o ‘sgleinio sgwrsio’. Y prif wendid gyda’r strategaeth hon yw mai dim ond nifer dethol o fideos sydd o fewn y cynllun hwn felly mae posiblrwydd y bydd y plant yn diflasu os gwneir hyn yn ddyddiol. Yn ogystal â hyn, gan fod y fideos yn cael eu gwneud gan y cynllun, mae’n heriol i bersonoli gwendidau iaith penodol y plant. 
Fel rhan o gynllunio’n strategol, mae’r ysgol hefyd yn defnyddio ‘drilio disglair’ ac yn bwriadu amrywio hyn gyda ‘sgleinio ein sgwrsio’ i gynnal sesiwn pymtheg munud yn dyddiol gyda’r adran iau. Trafodir y defnydd o'r strategaethau hyn yn adroddiad Estyn yr ysgol; fodd bynnag esbonia Estyn (2022) nad yw'r dulliau wedi'u gwreiddio'n ddigon cyson ynddynt darpariaeth i gael effaith gadarnhaol ar gywirdeb sgiliau llafar lleiafrif o ddisgyblion. Mae hefyd yn bwysig nodi bod adroddiad Estyn wedi’i gyhoeddi cyn i’r cynllun datblygu ysgol gael ei roi ar waith. felly efallai nad yw'n gynrychiolaeth deg o'r cynnydd y mae'r ysgol wedi'i wneud gyda'r cynlluniau hyn.
Mesur effaith
Gwelir yng nghynllun gwella’r ysgol eu bod yn ymgysylltu â mesur effaith yr arloesedd a gynigir i gyrraedd y blaenoriaeth yma. Maent yn gwneud hyn trwy montiro. Gosodir y cyfrifoldeb ar arweinydd Cwricwlwm i fonitro effaith y ddarpariaeth ynghyd ag aelod o’r is-bwyllgor cwricwlwm drwy; graffu ar lyfrau, siarad â disgyblion ac arsylwi gwersi (Ysgol A, 2023). Gwneir hyn yn dymhorol er mwyn mesur y cynnydd dros gyfnod o amser. O ddilyniant i hyn, mae gan y pennaeth gyfrifoldeb i fonitro effaith safonau disgyblion erbyn diwedd tymor Gwanwyn. Un o brif anawsterau yw gallai fod tuedd amwybodol oherwydd bod staff yr ysgol yn gwneud y monitro. 

Adfyfyrio a Gwerthuso
Amlinella Ysgol A sut y bydd llwyddiant yn edrych ymhen blwyddyn 1 sef diwedd y flwyddyn academaidd hon. Rhagfynegant gyda’u harloesedd y bydd mwyafrif disgyblion y cyfnod sylfaen yn gallu defnyddio’r Gymraeg yn hyderus mewn sefyllfaoedd bob dydd. Maent hefyd yn rhagweld bod rhan fwyaf o ddisgyblion cyfnod allweddol 2 yn gallu cyfarthrebu’n effeithiol mewn gwahanol ffurfiau a lleoliadau drwy’r Gymraeg. Fodd bynnag, mae tystiolaeth amlwg bod Ysgol A wedi cynllunio’n strategol y gweithrediadau a fydd yn digwydd o fewn y flwyddyn a fydd yn eu galluogi i gyrraedd y dymuniadau hyn. 
Rhaid nodi na ddatgelwyd unrhyw dystiolaeth na data penodol yn ystod y broses hon; felly y mae yn anhawdd rhoddi barn eglur ar hyn heblaw ei ddiffyg. Felly, ar sail y dystiolaeth sydd ar gael ar hyn o bryd, gellid argymell bod yr ysgol yn casglu data pellach er mwyn dadansoddi hyn ymhellach, gan ganiatáu iddynt ddeall eu gwendidau yn fwy penodol. Yn ogystal â hyn, gallai argymhellion pellach bod yna cynlluniau i gasglu data mwy trylwyr gyda’r dysgu sylfaen.
Y consensws cyffredinol yw bod gan y plant agwedd gadarnhaol tuag at y gemau buarth sy’n meithrin ymchwil Shao, Nicholson & Kutuk (2020) i sicrhau agweddau cadarnhaol tuag at y Gymraeg. Fodd bynnag, fy mhrofiad personol gyda fy nosbarth oedd nad oedd ganddynt agwedd gadarnhaol tuag at ‘sgleinio ein sgwrsio’ ac er iddynt ailadrodd y patrymau iaith yn hyderus ar ôl cael eu hysgogi gan y fideo, nid oedd y plant yn defnyddio’r rhain mewn gwahanol sefyllfaoedd pan yn briodol. Felly, yr argymhellion fyddai pwysleisio sut y gellir defnyddio’r patrymau iaith hyn mewn gwahanol sefyllfaoedd ac atgyfnerthu hyn ar hyd y dyddiau.
wrth edrych ar y gweithrediadau sydd i'w cynnig, mae'n dod yn amlwg bod mwy o weithrediadau ar gyfer plant hŷn yr ysgol. Er bod hyn yn ddealladwy i raddau, argymhellion pellach fyddai gweithredu mwy o weithgareddau rhyngweithiol o fewn y dysgu sylfaen i wella eu sgiliau llafar Cymraeg megis cardiau bingo sy’n annog plant i seinio’r geiriau’n uchel trwy gydol y gêm. Credaf y byddai hyn o gymorth i’r plant allu cymryd rhan mewn perfformiadau yn y dyfodol drwy magu eu hyder o flaen cynulleidfa megis eu ffrindiau, sy’n targedu’r flaenoriaeth yn uniongyrchol. 
Er bod rhaglenni fel ‘sgleinio ein sgwrsio’ wedi eu profi’n gredadwy ac effeithiol, i atal y plant rhag diflasu efallai y gellid ygmgorffori cerddoriaeth gan fod tystiolaeth cadarn y gall cerddoriaeth gael effaith fawr ar ddatblygu sgiliau llafar plant. Efallai y byddai hyn hefyd yn fwy priodol ar gyfer y cyfnod sylfaen fodd bynnag, gallai plant hŷn gymryd rhan mewn gweithgareddau lle mae’n rhaid iddynt greu cân yn seiliedig ar bwnc penodol. Gellid ymestyn hyn ymhellach trwy roi meini prawf llwyddiant i’r plant, lle mae’n rhaid iddynt ymgorffori rhai geiriau neu batrymau iaith. Mae hyn hefyd yn galluogi'r athro i dargedu gwendidau penodol o fewn geirfa Gymraeg y plant ar lafar.
Casgliad 
Yn y traethawd hwn, trafodwyd seiliau damcaniaethol cynlluniau datblygu ysgol, gan bwysleisio eu harwyddocâd wrth arwain mentrau gwella addysgol. Mae'r broses o ddatblygu'r cynlluniau hyn yn cynnwys nodi blaenoriaethau allweddol, sy'n aml yn cael eu dylanwadu gan bolisïau addysgol, asesiadau o anghenion lleol, a mewnbwn rhanddeiliaid. Gan ganolbwyntio'n benodol ar Ysgol a, mae ei dull o wella sgiliau llafar Cymraeg plant fel blaenoriaeth wedi'i amlinellu. Trwy fyfyrio ar strategaethau a weithredwyd a thynnu ar fewnwelediadau damcaniaethol o'r adolygiad llenyddiaeth, cynigiwyd argymhellion i gryfhau'r flaenoriaeth hon ymhellach a datblygu canlyniadau addysgol.
Mae’r aseiniad hwn wedi dylanwadu ar fy natblygiad proffesiynol yn y dyfodol, gan ei fod wedi fy ngalluogi i sylweddoli’r dylanwad a gaiff cynllun gwella ysgol ar fy nulliau o addysgu, yn dibynnu ar y blaenoriaethau. Yn ogystal â hyn, sylweddolaf hefyd sut mae’r safonau proffesiynol ar gyfer athrawon yn pwysleisio pwysigrwydd addysgeg dda wrth ddiwygio ysgolion. Felly oherwydd y sylweddoliadau hyn, byddaf yn gweithio gyda chydweithwyr a gweinyddwyr ysgol i ddylunio dulliau a gweithgareddau sydd yn gwella deilliannau addysgu a dysgu wrth gadw at gynllun gwella’r ysgol. 

